Vir die 15-jarige Starr Honeyball is die ritme van tromme nie net musiek in sy ore nie; dit is voedsel vir sy siel.
Sy grootste motivering om aan te hou speel, is dat hy dit vreeslik geniet om mense te vermaak. “Ek glo musiek is goed vir jou siel, en as ek die geleentheid kry om dit met die talent wat ek ontvang het, te deel, maak dit my baie gelukkig,” het Starr gesê.
Alhoewel sy dae redelik vol is met skoolwerk, hokkie-oefening en huiswerk, maak hy genoeg tyd om ‘n tromoefening in te pas. “As jy ‘n passie het vir dit wat jy graag wil doen en bereid is om hard te werk en baie te oefen, sal jy jou droom bewaarheid,” het hy afgesluit.